OpenLLM-France/wikimedia huggingface dataset:
# 576
## Esdeveniments

* Els visigots mouen la seva capital a Toledo.
* Leandre de Sevilla fa créixer la seva biblioteca fins a esdevenir una de les més riques d'Occident.

## Necrològiques

* Mort d'Anastàsia el Patrici, que va deixar la vida com a dama de companyia a la cort de Justinià I a Constantinoble havent passat vint-i-vuit anys (fins a la mort) vestit de monjo masculí en reclusió a Egipte, ha estat adoptat per la comunitat LGBT actual, com a exemple de motiu "transgènere".

## Referències

* ↑ Dale Albert Johnson, Corpus Syriacum Johnsoni I. 2015, ISBN 1312855347, page 344-8
* ↑ Conner, Randy P.; Sparks, David Hatfield; Sparks, Mariya; Anzaldúa, Gloria (1997), Cassell's Encyclopedia of Queer Myth, Symbol, and Spirit: Gay, Lesbian, Bisexual, and Transgender Lore, Cassell, p. 57, ISBN 0-304-33760-9
# Jeopardy

Jeopardy és una pel·lícula estatunidenca de suspens dirigida per John Sturges, estrenada el 1953. La pel·lícula - en blanc i negre - la protagonitzen Barbara Stanwyck i Barry Sullivan, un matrimoni, i Ralph Meeker, com un convicte que s'ha escapat. El film està basat en un programa de ràdio de 22 minuts, "A Question of Time.

## Argument

Una família que està gaudint de les seves vacances veu torbada la seva tranquil·litat quan el pare pateix un aparatós accident fortuït que pot posar fi a la seva vida.

## Crítica

Tot comença amb una família – pare, mare i fill petit – d'excursió per la costa de Califòrnia fins a arribar a Mèxic. Passen Tijuana, Encinada, tot va bé, fins que el cotxe és aturat per la policia mexicana, que misteriosament busca alguna cosa, i comença la inquietud agreujada per l'evident buit del camp.
Llavors, en un solitari i abandonat llogarret de pesca, un petit accident obre una amenaça sobtada, ominosa. El pare, que va a rescatar el fill a un pilar vell i podrit, cau a l'aigua i queda atrapat el seu peu. Els tres són incapaços de moure la càrrega i, amb el pare agafat i la marea que puja, la mare marxa amb el cotxe a buscar ajuda i una corda.
La mare, en una granja mexicana desolada, cau captiva d'un assassí despietat, a qui intenta persuadir de retornar amb el marit. Tot això és muntat pel director John Sturges a partir d'un guió de Mel Dinelli des d'una història de Maurice Zimm. Les escenes són sorprenentment autèntiques, la situació és frescament creïble i la part visual de la història estreny el suspens. A més, les actuacions de Barry Sullivan, Barbara Stanwyck i Lee Aaker com pare, mare i fill, respectivament, tenen un aire agradablement informal i prou natural.

## Repartiment

* Barbara Stanwyck: Helen Stilwin
* Barry Sullivan: Doug Stilwin
* Ralph Meeker: Lawson, el Fugitiu
* Lee Aaker: Bobby Stilwin

## Referències

* ↑ «Jeopardy». The New York Times.
* ↑ CROWTHER, BOSLEY. Jeopardy (en anglès), 31 de març de 1953.
# Jeong Yi Hyun

Jeong Yi Hyun (coreà: 정이현) (Seül, 28 de novembre de 1972) és una novel·lista sud-coreana.

## Biografia

Nasqué a Seül; es graduà en la Universitat Sungshin i en l'Institut d'Arts de Seül estudià Escriptura Creativa. Comença la seua carrera literària al 2001. Guanya el premi de Nou Escriptor de l'Any i el de Literatura i Societat al 2002. Després d'això, el seu relat "La tristesa d'uns altres" (타인의 고독) rebé el Premi Literari Lee Hyo-seok i del "Centre comercial Sampoong" rebé el Premi de Literatura Moderna.

## Obres

Descriu cites, matrimonis, carreres, desigs i conflictes de la dona de ciutat. Es caracteritza per descriure-ho de manera aguda i alegre. La meva dolça ciutat la llança a la fama i inicia el que s'anomena "literatura chic coreana". La meva dolça ciutat descriu de manera exacta la vida d'una dona de trenta anys. S'adaptà com a sèrie televisiva.

## Referències

* ↑ «소설가 정이현 씨 '꾸역꾸역 살아가는 것, 영원한 미스터리죠'». The Dong-a Ilbo, 10-12-2009 [Consulta: 26 octubre 2013].
# Ak-Dovurak

Ak-Dovurák (en rus: Ак-Довурак) és una ciutat de la República de Tuva, a Rússia. Està situada a la riba del riu Khemtxik (Хемчик), un dels afluents del Ienissei.
Ak-Dovurak, el nom de la qual significa 'terra blanca' en tuvinià, en referència a l'abundància d'amiant, va assolir l'estatus de ciutat l'any 1964.
La seva població ha crescut ininterrompudament, passant de 2.200 habitants l'any 1959 més de 13.468 el 2010.
# Ada (Ohio)

Ada és una població dels Estats Units a l'estat d'Ohio. Segons el cens del 2000 tenia 5.582 habitants.

## Demografia

Segons el cens del 2000, Ada tenia 5.582 habitants, 1.783 habitatges, i 850 famílies. La densitat de població era de 1.152,5 habitants/km².
Dels 1.783 habitatges en un 22,9% hi vivien nens de menys de 18 anys, en un 37,6% hi vivien parelles casades, en un 7,3% dones solteres, i en un 52,3% no eren unitats familiars. En el 36,6% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,92.
Per edats la població es repartia de la següent manera: un 13,9% tenia menys de 18 anys, un 48,6% entre 18 i 24, un 18% entre 25 i 44, un 12,5% de 45 a 60 i un 7,1% 65 anys o més.
L'edat mediana era de 22 anys. Per cada 100 dones de 18 o més anys hi havia 94,4 homes.
La renda mediana per habitatge era de 24.665 $ i la renda mediana per família de 39.300 $. Els homes tenien una renda mediana de 32.143 $ mentre que les dones 23.750 $. La renda per capita de la població era de 12.561 $. Aproximadament l'11,7% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ada». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Aderus saginatus

Aderus saginatus és una espècie de coleòpter polífag de la família dels adèrids. Es troba a Califòrnia (EUA).

## Referències

* ↑ Llistat d'espècies Texas A&M University
# Al-Tih

Fahs al-Tih fou el nom medieval d'un desert del Sinaí. L'Alcorà empra el nom al-Tih per referir-se a la península del Sinaí. Els geògrafs àrabs l'esmenten també com desert de Banu Israel. Segons els geògrafs hi havia una fortalesa de nom al-Tih, i a la part oriental un wadi l-Tih. El desert formava el districte sud de Filistin (entre el districte d'al-Djifar (àrea d'al-Arish i altres) fins al Tur Sina (mont Sinaí), limitant a l'oest amb el districte egipci d'al-Rif i a l'est les fronteres del districte de Jerusalem.

## Referències

* Enciclopèdia de l'Islam, X, 516
* Jabal Al- Tih
# Jeremy Wade

Jeremy John Wade (Suffolk, 5 de maig de 1956) és un presentador de televisió i escriptor anglès, autor de llibres sobre pesca. És conegut per la seva sèrie de televisió River Monsters (Mostres de Riu) i Jungle Hooks.

## Vida personal

Wade va ser criat en Suffolk, Anglaterra, on el seu pare era un vicari. És llicenciat en zoologia a la Universitat de Bristol i té un certificat d'ensenyament de postgrau en ciències biològiques de la Universitat de Kent i ha treballat a l'escola secundària com a professor de biologia a Kent. El 1984, va ser detingut i interrogat com un espia sospitós durant un viatge de pesca al llarg del riu Mekong a Tailàndia.

## Publicacions

* Boote P and Wade J (1994) Somewhere Down the Crazy River Coronet. ISBN 9780340603215 – classic angling book.
* Wade, Jeremy (2011) River Monsters: True Stories of the Ones that Didn't Get Away Da Capo Press. ISBN 9780306819544.

## Referències

* ↑ Somewhere Down the Crazy River: Journeys in Search of Giant Fish goodreads. Review.

## Enllaços externs

* River Monsters on Animal Planet
# Joan Trémol Faner

Joan Trémol Faner fou un polític menorquí, diputat a les Corts Espanyoles durant la restauració borbònica. Oposat al duc d'Almenara Alta, fou elegit diputat del Partit Liberal pel districte de Maó a les eleccions generals espanyoles de 1881. A les eleccions generals espanyoles de 1881 va donar suport a la candidatura del candidat republicà Rafael Prieto i Caules.

## Referències

* ↑ Fitxa del Congrés dels Diputats
* ↑ INTRODUCCIÓ A "INDUSTRIALS, PELLETERS I SABATERS, EN LA INDUSTRIA SABATERA A MENORCA 1855-1922"
# Joan Baptista Estades de Moncaira i Bennàsser de Massana

Joan Baptista Estades de Moncaira i Bennàsser de Massana (Fornalutx, 18 de setembre de 1863 - Sóller, 5 de febrer de 1953) fou un polític local mallorquí de la vall de Sóller, batle de Fornalutx entre 1909 i 1916 i novament de 1918 a 1922.

## Referències

* ↑ «Anecdotari Fornulatxenc». Sóller. Semanario de Información local, Nº 5161, 15-02-1986, pàg. 3 [Consulta: 10 desembre 2015].
# Adriana Casademont i Ruhí

Adriana Casademont i Ruhí (Girona, 1958) és una empresària catalana, filla de Jaume Casademont i Perafita i Teresa Ruhí i Mompió.

## Biografia

Es llicencià en Ciències Empresarials a la Universitat Autònoma de Barcelona i en Comunicació i Relacions Públiques a la Universitat de Girona. Posteriorment ha estudiat marketing estratègic a ESADE, Alta Direcció d'Empreses a l'IESE i ha assistit a seminaris i cursos d'alimentació i d'indústria càrnia.
Va ocupar els càrrecs de vicepresidenta i consellera delegada de l'empresa familiar Indústries Càrnies Casademont, fundada pel seu pare el 1967. També és membre de l'Institut de l'Empresa Familiar, del Cercle d'Economia i de la comissió de Comerç exterior de la Cambra de Comerç de Girona. Ha estat consellera del Consell Assessor per al Desenvolupament Sostenible de Catalunya. El 2009 li fou atorgada la Creu de Sant Jordi per la Generalitat de Catalunya.
Consellera de la multinacional espanyola MAPFRE des del 9 març 2013.
Des del 2022 és presidenta d'Acció Solidària Contra l’Atur.

## Enllaços externs

* https://www.mapfre.com/corporativo-es/acerca-mapfre/organos-gobierno/adriana-casademont-ruhi.jsp Arxivat 2017-01-04 a Wayback Machine.
* https://www.elconfidencial.com/empresas/2017-08-15/auge-caida-adriana-casademont-reina-embutido-concurso_1428878/
# Akira (programari)

Akira és una aplicació de gràfics vectorials construïda en Vala i GTK. Akira s'enfoca en oferir un disseny modern i ràpid, augmentar el flux de treball i està dirigida a dissenyadors web i dissenyadors gràfics. Només suportada per a Linux, pretén ser una alternativa d'aquest sistema operatiu a Sketch, Figma, o Adobe XD. L'aplicació ha estat sota el comandament d'Alessandro Castellani com a principal programador amb el recolzament de Alberto Fanjul, Bilal Elmoussaoui i Felipe Escoto. És de codi obert sota llicència GPL3. Compta amb el suport implícit de la distribució Elementary OS.
La primera versió alpha fou la 0.0.1 que fou llançada el 3 d'agost del 2020.

## Característiques

* Interfície senzilla i intuïtiva, no disposa de menús amagats. El que en anglès anomenen UI/UX sigles que fan referència a UI (User Interface) i UX (User Experience), expressions que fan referència a bona aparença i experiència agradable
* Empra el seu propi format (.akira) per a desar arxius, que és un arxiu zip amb arxius SVG i un repositori local de Git amb canvis.
* Capacitat d'exportar imatges a SVG, JPEG, PNG i PDF.
* Qualsevol forma a Akira disposa de dos nivells per a ser editada. En un primer nivell, a partir de ser seleccionat, es proporcionen eines per a les transformacions típiques com la rotació, el canvi de grandària, etc. En el segon nivell es treballa amb els nodes, es poden moure, afegir, treure; es treballa amb corbes Bézier i les rutes es poden obrir o tancar.
* Es pot descarregar des de l'AppCenter d'Elementary OS o des de la línia de d'ordres de Linux.

## Vegeu també

* Inkscape
* Karbon
* Penpot
* sK1

## Referències

* ↑ «Getting crowdfunded: interview with developer of Akira, free/libre interface design tool | ». Libre Graphics World. [Consulta: 4 setembre 2020].
* ↑ «akiraux/Akira». GitHub, 04-09-2020. [Consulta: 4 setembre 2020].
* ↑ Das, Ankush. «Akira: The Linux Design Tool We've Always Wanted? - It's FOSS» (en anglès americà). [Consulta: 26 maig 2021].
* ↑ «Akira: en ciernes una nueva aplicación para diseño de UI/UX » MuyLinux» (en castellà), 18-01-2019. [Consulta: 16 juny 2021].
* ↑ «Releases · akiraux/Akira» (en anglès). GitHub. [Consulta: 25 maig 2021].
* ↑ «Akira: A Native Linux App for UI & UX Design» (en anglès americà). SkySilk, 05-03-2019. [Consulta: 27 maig 2021].
* ↑ Darkcrizt. «La nueva version de Akira 0.0.14 ya fue liberada y estos son sus cambios» (en castellà), 27-04-2021. [Consulta: 25 maig 2021].
* ↑ Noel. «Tenemos nuevo editor de gráficos vectoriales nativo para Gnu Linux, Akira es su nombre | LiGNUx.com» (en castellà). Lignux, 19-09-2020. [Consulta: 16 juny 2021].

## Enllaços externs

* Akira a Github
# Al-Karamah SC Homs

L'Al-Karamah SC Homs (àrab: نادي الكرامة الرياضي, Nādī al-Karāma ar-Riyāḍī, ‘Club Esportiu de la Dignitat’) és un club de futbol sirià de la ciutat de Homs.

## Història

El club va ser fundat l'any 1928 com Khalid Bin Walid Sports Club. El 1957 s'anomenà Al-Wahda i el 1971 adoptà el nom d'Al-Karamah.

## Palmarès

* Lliga siriana de futbol:
** 1975, 1984, 1983, 1996, 2006, 2007, 2008, 2009
* Copa siriana de futbol:
** 1983, 1987, 1995, 1996, 2007, 2008, 2009, 2010
* Supercopa siriana de futbol:
** 1985, 2008

## Futbolistes destacats

* Fabio
* André Senghor
* Firas Al Khatib
* Jehad Al Hussain
* Zyad Chaabo

## Referències

* ↑ «Syria - Foundation Dates». [Consulta: 23 desembre 2017].
* ↑ «Syria - List of Champions». rsssf.com. [Consulta: 16 desembre 2017].
* ↑ «Syria - List of Cup Winners». [Consulta: 23 desembre 2017].

## Enllaços externs

* (àrab) Web de seguidors
# Altenach

Altenach (en alsacià Àltenàch) és un municipi francès, situat a la regió del Gran Est, al departament de l'Alt Rin. L'any 1999 tenia 344 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 229 | 247 | 285 | 306 | 360 | 344 |

## Administració

Llista d'alcaldes :
| Període | Identitat | Partit |
| -2001 | Madeleine Trommenschlager | |
| 2001- | Jean-Luc Lamere | |
# Airexpo

Airexpo és un espectacle aeri francès iniciat el 1987. És el tercer espectacle aeri més important de França. Es celebra anualment a l'aeròdrom de Muret-Lherm a la suburbaine de Tolosa, ciutat famosa per la seva indústria aeronàutica, com a bressol de molts fabricants, així com la seu d'Airbus. Una de les primeres trobades de la temporada francesa, té lloc tradicionalment a la segona quinzena de maig. És organitzat cada mes de maig, per dues universitats franceses aeronàutiques (ENAC i ISAE). Els fabricants presenten sovint les seves aeronaus més recents en demostracions de vol.

## Referències

* ↑ Airexpo, le plus grand meeting du sud-ouest Arxivat 2012-05-15 a Wayback Machine.
* ↑ (francès)Airexpo 2017 : les jeunes ingénieurs déjà au travail
# Aires Formenterencs

Aires Formenterencs és un grup de música nascut a Formentera entre el 1988 i el 1989. La seva música parla sobre els costums de l'illa, els seus indrets, poemes antics i també dediquen cançons als pescadors de Formentera. A les seves cançons fan servir instruments tradicionals, com les castanyoles, el tambor, la flauta i l'espasí, junt amb altres de més moderns.

## Membres

* Xumeu com a vocalista i guitarra acústica, (també toca: la flauta, el tambor i la mandolina); normalment és el compositor de la música.
* Xicu és la veu secundària del grup i s'encarrega de la guitarra clàssica i l'espasí. És el lletrista principal del grup i també el seu portaveu damunt l'escenari.
* Santi toca el llaüt, la guitarra, el tambor i les castanyoles, i també fa de tercera veu en algunes cançons.

## Recorregut del grup

Actualment el grup té cinc discs al mercat: el primer es titula "Mots i acords per penyora" i és de l'any 1991. Dos anys més tard varen gravar "Rosa, mar i falzia". L'àlbum següent, fet l'any 1997, ha estat el més conegut de tots, es titula "Pàgines enrere". "Illa endavant" va ser el seu següent disc l'any 2004. L'últim àlbum que han tret és "Ombresdllum" amb el seu primer single "Nineta el meu cor".
Generalment ells toquen en concerts locals com ara en festes a Formentera o Eivissa. Així i tot són coneguts als llocs de parla catalana com Catalunya.

## Actuacions

El 1991 a Palma, actuaren amb Marina Rossell a Pollença (Mallorca) i amb Joan Manuel Serrat a Formentera. El juny de 1992 varen representar les Pitiüses a l'Exposició Universal de Sevilla. L'Institut d'Estudis Eivissencs els va atorgar la Menció d'Honor Sant Jordi 1994.
El Govern ha aprovat el Decret per a la concessió dels Premis Ramon Llull que té com a objecte «honrar les persones naturals o jurídiques que hagin destacat en els serveis prestats a Balears i distingir els mèrits en l'àmbit cultural», i els Aires Formenterencs van ser premiats en una edició.

## Discografia
### Mots i acords per penyora

* La sirena
* Sonet
* Poema a un vell molí
* Temps de pluja
* Cançó d'acomiat
* Visc a Formentera
* El vigia
* Amor mariner
* Els gats de s'arraval
* Dalt es puig den Francolí

### Rosa, mar i falzia

* Història den Coua
* El trobador
* Frescor de la matinada
* Pitiüses
* Sonades de flaüta
* Rosa, mar i falzia
* El vetl·lador
* Tornada
* Cant a marina
* Cançó des trec trec

### Pàgines enrere

* Pàgines enrere
* Ses germanes captives
* Una cançó que no es cansa
* Abstracta
* Flor d'ametller
* Càntics
* Record de sa meua terra
* Una cançó marinera
* Junts
* Vi d'aquí, vi allà
* Sa história d'una garrafa

### Illa endavant

* Sa cubana
* Illa endavant
* Per a tu, si véns
* Plenitud
* Sa història d'un torís
* Les teves mans
* La teva imatge
* Els puputs d'en Pep d'en Mariano
* La dansa de les flors
* Sa calera

### Ombresdllum

* Quan la lluna es veu dins migjorn
* Nineta el meu cor
* Visc a Formentera
* El pou de llevant
* Sal lluent
* Presó a Formentera
* Per una estrella perfecta
* L'últim viatge
* S'Estany des Peix
* Es mussol
* Es trep-a-trep

## Referències

* ↑ Enciclopèdia d'Eivissa i Formentera, Aires Formenterencs
* ↑ Membres del grup
* ↑ Discografia
# Aleiròdids

Els aleiròdids (Aleyrodidae) són una família d'insectes hemípters del subordre dels esternorrincs, l'única de la superfamília Aleyrodoidea. Inclou les mosques blanques que, malgrat el seu nom, no estan relacionats amb les veritables mosques (dípters). Són de mida petita i algunes espècies poden arribar a produir episodis de plaga per a l'agricultura, ja que aquests insectes s'alimenten picant el revers de les fulles i succionant la saba. Se n'han descrit més de 1.550 espècies.
Es tracta d'insectes d'origen tropical però estesos en els hivernacles de tot el món i també a l'exterior en zones càlides i temperades. Pel fet d'atacar molt sovint plantes de jardins, terrasses i balcons de les ciutats aquestes plantes constitueixen una font de reserva per a més infestacions.
Els adults fan uns dos mil·límetres de llarg. Les ales en repòs cobreixen quasi tot el cos excepte el cap. Té ulls de color vermell fosc. Disposa d'un estilet que clava a les plantes i xucla la saba. La femella pon més de cent ous, de 0,2 mm, normalment en el dors de les fulles. La metamorfosi passa per quatre estadis nimfals de forma ovalada i plana abans de convertir-se en adults. Tot el cicle pot durar unes dues o tres setmanes depenent de la temperatura, amb un òptim entre 30 i 33° C. Hi pot haver 10 generacions de mosques blanques o més en un any.

## Algunes espècies

Les espècies més comunes són:
* Trialeurodes vaporariorum (espècies hostícoles i ornamentals)
* Aleurocanthus woglumi
* Bemisia argentifolii (molts hostes)
* Bemisia tabaci (molts hostes)
* Aleyrodes proletella (diverses espècies de brassicàcies)

## Notes

* ↑ Martin, J.H. & Mound, L.A. "An annotated check list of the world's whiteflies (Insecta: Hemiptera: Aleyrodidae)." Zootaxa 1492 (2007): 1-84.
* ↑ Xavi Fontanet i Roig, «Les mosques blanques de les hortalisses» Arxivat 2016-03-03 a Wayback Machine., Agrocultura, 1999

## Bibliografia

* Hunter, WB, Hiebert, E, Webb, SE, Tsai, JH, & JE. Polston. 1998. Location of geminiviruses in the whitefly Bemisia tabaci (Homoptera: Aleyrodidae). Plant Disease, Vol. 82: 1147–1151.
* Hunter, WB, Hiebert, E, Webb, SE, & JE. Polston. 1996. Precibarial and cibarial chemosensilla in the whitefly, Bemisia tabaci (Gennadius)(Homoptera: Aleyrodidae). International Journal of Insect Morphology & Embryology. Vol. 25: 295-304. Pergamon Press, Elsevier Science Ltd., Great Britain.
* Sinisterra, XH., McKenzie, CL, Hunter, WB, Shatters, RG, Jr. 2005. Transcript expression of Begomovirus in the Whitefly Vector (Bemisia tabaci, Gennadius: Hemiptera: Aleyrodidae). J General Virology 86: 1525-32.
# Aleijda Wolfsen

Aleijda Wolfsen' (Zwolle, 22 d'octubre de 1648 – Zwolle, 25 d'agost de 1692), fou una pintora de l'Edat d'Or neerlandesa.

## Biografia

Va ser filla de l'alcalde Hendrik Wolfsen (1615-1684), i Aleijda Verwers (1626-1665) va néixer a la casa anomenada «Grote Aa bij de Wal», més tard nomenada «Melkmarkt 53» El seu pare va ocupar importants càrrecs polítics i el 1657 la família es va traslladar a La Haia, encara que van mantenir la seva casa de Zwolle. Wolfsen va ser alumna de Caspar Netscher, amic de la família, amb qui es coneixien des de Zwolle, on Netscher havia estat un alumne de Gerard ter Borch. El seu nom va aparèixer sovint com a testimoni del naixement dels fills de Netscher. El 1665 la mare de Aleijda va morir en el part de la seva onceava criatura. El seu pare es va tornar a casar tres anys més tard, però abans, la mateixa Aleijda, havia contret matrimoni amb l'alcalde de Zwolle Pieter Soury el 5 d'octubre de 1667 en Rijswijk.
Va anar a viure a la casa de Zwolle amb el seu marit i com el seu pare havia fet, va mantenir la casa a pesar que es van traslladar durant alguns anys a La Haia i Amsterdam. Ella va continuar amb la seva pintura després del seu matrimoni, cosa una mica inusual per al seu temps. El seu pare va escriure un poema en un àlbum guardat per Gesina ter Borch el 1660, la qual cosa indica que la família feia vida social en cercles artístics.

## Treballs

El seu primer treball signat és de 1670, i el seu treball més tardà va estar datat el 1691. Aleijda era coneguda i respectada com a pintora i està documentada, per la seva banda, la realització del retrat de Guillem III d'Anglaterra i II d'Escòcia el 1674. Va morir de part amb la seva quinzena criatura qui va ser enterrat amb ella, li van sobreviure deu fills entre les edats de dos a vint-i-dos.

## Referències

* 1 2 3 4 5 «Aleida Wolfsen» (en neerlandès). historici.nl. [Consulta: 24 abril 2016].
* 1 2 «Aleida Wolfsen» (en neerlandès). RKD.
# Aleisk

Aleisk (en rus Алейск) és una ciutat del krai de l'Altai, a Rússia, que es troba a la vora del riu Alei a 120 km al sud-oest de Barnaül.
# Al-Múndhir

Al-Múndhir és el nom dels següents personatges:
* Al-Múndhir (I) ibn Numan ibn Imri-l-Qays, rei dels làkhmides d'Aràbia de vers el 431 al 473
* Al-Múndhir (II) ibn al-Múndhir, rei làkhmida d'Aràbia (493 -500)
* Al-Múndhir (III) ibn Imri-l-Qays, rei làkhmida d'Aràbia, vassall sassànida, el més important de la dinastia
* Al-Múndhir (IV) ibn Qabus ibn Ma-as-Samà, rei làkhmida d'al-Hira vers el 578-580 d'ascendència incerta
* Al-Múndhir ibn Muhàmmad (844-888), sisè emir omeia de Còrdova (886-888)
* Al-Múndhir ibn Yahya at-Tujibí (? - 1021/1022), fundador de la dinastia
* Al-Múndir Imad-ad-Dawla (?-1090), emir de Lleida, Tortosa i Dénia (1081-90) de la dinastia dels Banu Hud
# Tresserra

«Tresserra» té aquests significats:
* Tresserra (Areny de Noguera), despoblat del municipi d'Areny de Noguera (Baixa Ribagorça)
* Tresserra (Capolat), masia del municipi de Capolat (Berguedà)
* Cal Tresserra, masia del municipi de Puig-reig (Berguedà)
* Rasa de Tresserra, curs d'aigua
* Biografies:
** Ceferí Tresserra i Ventosa (Barcelona, 1830 - la Corunya, 1880), polític i escriptor
** Feliu Tresserra i Llach (Torelló, 1903 – Montcada i Reixac, Vallès Occidental, 1937), teòleg catòlic
** Jaume Tresserra Clapés (Barcelona, 1943), dissenyador exclusiu de Tresserra Collections
** Joan Tresserra i Thomson (Barcelona, 1844 - Alfaro, 1869), advocat, crític musical, compositor i pianista